700 सालों में नहीं बना ऐसा संयोग; जानिए पूजा की सरल विधि और कैसे मनाएं शिवरात्रि
Maha Shivaratri Puja Vidhi 2023 Date and Time; What is the story behind mahashivratri? Follow Mahashivratri 2022 Updates On Dainik Bhaskar (दैनिक भास्कर)
कल महाशिवरात्रि है। पंचांग के हिसाब से फाल्गुन महीने के कृष्ण पक्ष की चौदस। ये दिन शुभ संयोग वाला है। जिससे शिव पूजा का महत्व और बढ़ जाएगा। दरअसल, 700 साल बाद ऐसा मौका आया है जब महाशिवरात्रि पर पंच महायोग बन रहा है। इसलिए आज पूजा-पाठ के अलावा खरीदी और नए कामों की शुरुआत भी शुभ रहेगी।
शिवरात्रि पर केदार, शंख, शश, वरिष्ठ और सर्वार्थसिद्धि योग मिलकर पंच महायोग बना रहे हैं। पिछले 700 सालों में ऐसा संयोग नहीं बना। इस दिन तेरस और चौदस दोनों तिथियां है। ग्रंथों में ऐसे संयोग को शिव पूजा के लिए बहुत खास बताया है। इन ग्रह योग में नई शुरुआत और खरीदारी से फायदा मिलेगा।
महाशिवरात्रि से जुड़े सवाल-जवाब में जानिए इस पर्व से जुड़ी हर छोटी-बड़ी जरूरी बातें…
सवाल: शिवरात्रि क्यों मनाते हैं?
जवाब: शिव महापुराण के मुताबिक फाल्गुन महीने के कृष्ण पक्ष की चौदस को आधी रात में शिवजी लिंग रूप में प्रकट हुए थे। तब भगवान विष्णु और ब्रह्माजी ने पहली बार शिवलिंग की पूजा की। इसलिए शिवरात्रि मनाते हैं।
सवाल: तो फिर, शिव-पार्वती विवाह कब हुआ था?
जवाब: शिव महापुराण की रूद्रसंहिता में लिखा है, शिव-पार्वती विवाह अगहन महीने के कृष्ण पक्ष की द्वितीया तिथि पर हुआ था। ये तिथि अमूमन नवंबर-दिसंबर में आती है। जो कि इस साल 29 नवंबर, बुधवार को रहेगी।
सवाल: किस समय पूजा करना शुभ रहेगा?
जवाब: महाशिवरात्रि पर पूरे दिन-रात पूजा कर सकते हैं। स्कंद, शिव और लिंग पुराण का कहना है कि इस त्योहार के नाम के मुताबिक, रात में शिवलिंग का अभिषेक करना बहुत ही शुभ माना जाता है।
सवाल: पूजा की विधि क्या होनी चाहिए?
जवाब: शिवरात्रि पर पूरे विधि-विधान से शिव पूजा करनी चाहिए। अगर समय न मिले या मंदिर न जा पाएं तो घर पर ही कुछ जरूरी चीजों के साथ ऊँ नम: शिवाय मंत्र का जाप हुए शिव पूजा कर सकते हैं। ये महापूजा जितना ही फल देती है।
सवाल: शिव पूजा में किन बातों का ध्यान रखें?
जवाब: शिव पूजा में इन 4 बातों का खास ख्याल रखें
सवाल: शिवरात्रि का व्रत कैसे करें?
जवाब: 5 पाइंट्स में समझें कैसे कर सकते हैं व्रत…
सवाल: शिवरात्रि से जुड़ी अन्य मान्यताएं क्या हैं?
जवाब: शिवरात्रि मनाने की तीन वजहें ये हैं…
ग्रंथों के जानकार, जिन्होंने सवालों के जवाब दिए -
1. प्रो. रामनारायण द्विवेदी, महामंत्री, काशी विद्वत परिषद
2. डॉ. गणेश मिश्र, ज्योतिषाचार्य, संपूर्णानंद विश्वविद्यालय, बनारस
3. पं. भीमाशंकर लिंग, रावल, केदारनाथ मंदिर, उत्तराखंड
4. पं. श्रीकांत मिश्र, प्रधान पुजारी, विश्वनाथ मंदिर, बनारस
5. पं. विकास शर्मा, पुजारी, महाकाल मंदिर, उज्जैन